আগরতলা, ৬ জানুয়ারি : মণিপুরগী পুৱারীদা খ্বাইদগী শীংথানরিবা চহী তরেৎ খুন্তাকপদা অৱাগী খায়াত্তগী মণিপুরবু কনবিখিবা ইনিংথৌ গম্ভীর সিংহ মহারাজনা লৈখিদবা ১৮৯ শূবা নীংশিং কুমওন পাঙথোক্কদৌরি।  অৱাপলি খুভম নীংশিং লুপ, কামরাঙ্গানা শীন্দুনা জানুয়ারি তাং ৯ দা (ইং ১৮৩৪) ইনিঙথৌ অসিনা লৈখিদবা নুমিৎসিবু ‘চহী তরেৎ খুন্তাকপা’ হায়না শীংথারদুনা পাঙথোক্কদৌরি।
 নীংশিং কুমওন থৌরম অসিগী হৌদোকপা অয়ুক্কী অফোঙবা মীফম অদু অৱা পল্লি লুপগী প্রেসিডেন্ট সাইখোম মনিমোহন সিংহনা থৌরম মপু ওইনি।  থৌরমদা চীফ গেষ্ট ওইনা মণিপুর লৈঙাক্কী ফিশারীজ সোসেল ওয়েলফেয়ার, লেবার মন্ত্রী হৈখাম ডিংগো সিং অদুগা স্পেশাল গেষ্ট ওইনা প্লানিং এ্যন্ড ডেভেলপমেন্ট মণিপুরগী চেয়ারম্যান অদুগা এম. এল. এসু ওইরিবা এল রামেশ্বর মীতৈ, ডিষ্টিংগুইস গেস্ট ওইনা লক্ষিপুর এম. এল. এ কৌশিক রায় লোয়ননা গেষ্ট অব ওনার ওইনা মণিফুরী ডেভেলপমেন্ট কাউন্সিল (এম. ডি. সি) গী চেয়ারম্যান রীনা সিংহ, কো অর্ডিনেশন কমিটি অৱা পল্লি খুভম নীংশিং লুপকী চেয়ারম্যান বেনী মিশ্র, ইউ.  সি.  এমগী খোমদ্রোম রতন, টিএইচ বোধচন্দ্র সিংহ, এল বোধদেব সিংহ, এন বোধচন্দ্র নচিংবা শক্নাইরবা মীওই কয়াসু শরুক য়াগনি হায়রি।
 অৱা পল্লি নীংশিং খুভমদা হৈকৎ লৈকৎ তম্বগা লোয়ননা মন্ত্রী এইচ ডিংগোন ইনিংথৌ গম্ভীরসিং মহারাজগী মীতমগী উরেপ উয়ুং তমগনি।  লাক্লিবা মার্চ ৫দা মীতম অসিগী মায়খুম হাংদোকপী পান্দমনি। 